Odense Adresse-Contoirs Efterretninger, 1845-08-26
Blandinger. Om den tidligere omtalte Adresse hedder det i Kbhposten: "Som Stænderdeputeret, som Folkerepræsentant, har Statsraad Bang itide og tilfulde udspilt sin Rolle, og Man vil af denne Adresse see, at det ikke mangler ham paa folkeligt Vidnesbyrd om hvorledes hans Færd i fornævnte Egenskab er bleven betragtet og bedømt af dem, der havde valgt ham til deres Repræsentant, saa at han som ærekjær Mand nødvendigviis maatte have opgivet sin Plads i Stændersalen, hvis han ikke allerede var bleven nødt til at udtræde deraf ved at optages i Regjeringens egen høiere Sphære, som Medlem af Rentekammeret. Denne aabne og usminkede Adresse er det Skudsmaal, Hr. Etatsraad Bang medbringer fra sin første Kondition hos Folket til den anden hos Regjeringen. Det vil ikke kunne disrecommandere ham hos Regjeringen, thi den kjendte ham allerede forinden hans Stændervirksomhed, som vel snarere har bidraget til hans Udnævnelse. Men idet han nu fra Stændersalen er kaldet til at indtage en Hovedpost i det Regjerings=Collegium, hvorunder netop den Sag sorterer, i hvilken han som Stænderdeputeret fornemmelig har udmærket sig ved ikke at svare til sine Vælgeres Ønsker og Begjæringer, viser netop denne hans Udnævnelse, hvor langt det er fra, som Mange ville smigre sig med, at Regjeringen dog virkelig kunde være tilsinds at nærme sig Opfyldelsen af hine Ønsker og Begjæringer." Forbudene imod Hr. Barfod's Forelæsninger synes at gjøre meget Opsigt i Jylland, saaledes har Directionen for Selskabet "Harmonien" i Randers indvarslet en Generalforsamling, for at drøfte denne Sag. J Aalborg A. læses nu Følgende: "J Anledning af Hr. Barfoeds Nærværelse her i Torsdags havde Hr. Kjøbmand Chr. Lassen her i Byen inviteret endeel af Byens meest agtede Borgere, Embedsmænd og Jndvaanere til en privat Sammenkomst i Torsdags Aftes. Under denne og efter at Hr. Barfoed havde begyndt et fortællende Foredrag om slesvigske Tilstande, overraskedes Selskabet imidlertid ikke lidet ved den aldeles ikke inviterede Politi=Fuldmægtigs Nærværelse med Politiinsignier og endnu mere ved den af ham fremsatte Afbrydelse af Foredraget og Fordring paa at det som offentlig Forelæsning maatte standse. Jmod denne Forstyrrelse blev imidlertid saavel af Selskabets Vært som Gjæsterne protesteret, idet Man tillige oplyste Politiets Fuldmægtig om, at den inculperede Offentlighed, som Selskabet var sigtet for at have, var i ingen Maade tilstede, da Hr. Lassen havde privatim ladet Deeltagerne indbyde og Beskyldningen for at Jndbydelsen skulde være udgaaet fra Klubben Enigheden" og der være fremlagt, ligeledes af dennes tilstedeværende Bestyrelses=Formand bevistes, saaledes som det ved skriftlig Correspondence allerede var oplyst for Politiet, at være aldeles uden Grund. Da Politiet saaledes aabenbart befandt sig i Vildfarelse og hvad her foregik eller maatte have modtaget en urigtig Underretning om Selskabsmodets Antecedentin, opfordrede Man, reserverende sig Ret til Regres for formeentlig ubeføiet Politiindblanding i private Selskabsforhold, Politiets Fuldmægtig til at anmode Politimesteren om personlig at komme tilstede for at kunne overbevise sig om Vildfarelsen. For at fjerne hver Prætext til Adkomst for en Politiindskriden erklærede Hr. Barfoed ogsaa, at ville tilbageholde Forelæsningsformen og i det Sted indlade sig med det øvrige Selskab i en discussiv Conversation om offentlige Æmner. Under denne fortsatte Conversation, og efter at Politimesteren selv var seet kommen tilstede, istemtes derpaa Nationalsangen: "Danmark deligst Vang og Vænge!" hvorefter udbragtes et Hurra for Danmark udeelt til Eideren!"